**Retningslinjer for AOF’s ungdomspulje EVIGT 2024**

AOF er en sammenslutning af lokale afdelinger, som gennemfører kurser, kulturarrangementer og uddannelsesaktiviteter i hele landet. Gennem udbredelsen af viden og forståelse om vores samfund og kultur giver vi alle individer muligheden for at være aktive medborgere. Det har vi gjort siden 1924 med folkeoplysende aktiviteter i form af aftenskole og voksen- og efteruddannelse.

**Puljens formål:** Initiativer, aktiviteter eller materialer der kan medvirke til at styrke unges engagement i folkeoplysende aktiviteter hos AOF.

Der kan fx søges om økonomisk støtte til:

* Diskussionsfora (fx bog/filmklub, inspiration til grøn omstilling)
* Foredrag/oplægsholdere
* Rollespil
* Øvelokale til musik sammenspil
* Kreative fag (fx keramik, maleri, strik)
* Sundhed og bevægelse
* Madlavningsworkshops (fx vinsmagning, ølbrygning, flødebollekursus)
* DIY-projekter og upcycling
* … og meget andet!

**Vilkår for ansøgning**

* Puljen kan søges af alle i alderen 18-30 år.
* Aktiviteten skal have minimum 3 deltagere.
* Der kan ikke gives tilskud til aktiviteter, som har karakter af gudsdyrkelse eller kirkelige handlinger.

**Ansøgningsprocedure**

* [Ansøgningsskema](https://aof.dk/media/l1hjcyes/ansoegningsskema_evigtpuljen.docx) udfyldes (evt. sammen med den lokale AOF-afdeling) og indsendes til AOF Danmark på evigt@aof.dk
* Ansøgninger behandles løbende med en bestræbelse på at give svar inden for 5 arbejdsdage.

**Bevilling**

* Der udstedes et tilsagnsbrev med fastsættelse af beløb.
* Bevillinger udbetales i én rate, hvis ansøgningen godkendes.
* Ændringer i aktiviteten, efter tilskudsbevillingen er givet, skal meddeles til AOF Danmark og kan betyde revurdering af tilsagnet.

**Afrapportering**

* Der skal ikke indsendes regnskab eller rapport, men der skal indsendes en underskrevet [erklæring](https://aof.dk/media/2jwd135z/erklaering-om-anvendelse-af-tilskud_evigt.docx) om, at tilskuddet er anvendt til formålet. Erklæringen skal være indsendt senest 4 uger efter den angivne slutdato for aktiviteten.